அரசியல் (தந்தை மகனுக்கு.) - ஏனைய கவிதைகள்

அரசியல்வாதி பற்றி 
 அறிந்து கொள்! 
 வாக்குறுதி விதைத்து 
 வாக்குகள் அறுவடை செய்வர் 
 தேர்தல் அரிவாளால்! 
 வார்த்தை மூலதனத்துக்கு 
 வானளாவிய அதிகாரத்தை 
 இலாபமாகப் பெற்றவர்கள்! 
 பதிவுகளைக் காற்றிலே 
 பறக்க விட்டுவிட்டு 
 பதவிகளை மட்டுமே 
 பற்றிக் கொண்டவர்கள்! 
 கொள்கையோடு இல்லாத 
 விசுவாசமும் பற்றுதலும் 
 அரசியல்வாதிக்கு 
 வேட்டியின் கரைகளோடு தான்! 
 புறம்போக்கு நிலத்தின் 
 புதிய மன்னர்கள் இவர்கள் 
 எவரது நிலத்துக்கோ - இவர்கள் 
 ஏகபோக உரிமையாளர்கள். 
 குற்றங்களை மட்டுமே 
 சுற்றங்களாய்க் கொண்ட 
 அரசியல்வாதிகள்; 
 நிகழ்கால வெளிச்சத்தில் 
 நிறையத் திரிகிறார்கள் - இழிவென்பது 
 இவர்களுக்கு எதுவுமில்லை; 
 புகழ் என்பது இவர்களுக்குப் 
 பொருள் சேர்ப்பது மட்டுமே. 
 குள்ளநரித் தனத்தை 
 கொள்கை எனக் 
 கொண்டாடும் கூட்டம் அது 
 அதை அறிந்து வை 
 நரித்தந்திரம் புரிந்துவை - அதை 
 நறுக்கும் விதமும் தெரிந்துவை. 
 ஒன்றைத் தெரிந்துகொள் 
 நித்தம் ஒரு புத்தாடை 
 நீண்ட வரிசையில் 
 நிற்போரின் பூத்தூவல் 
 இத்தனைக்கும் மத்தியிலும் 
 ஆண்டு முடித்தவர் கூட 
 மாண்ட பின்பு இங்கு 
 மறக்கப்பட்டுள்ளார் 
 மேலாடை இன்றியும் 
 மாற்று உடை இன்றியும் 
 மானிடம் தழைக்க 
 உழைத்தவர் எல்லாம் 
 உலக வரலாறாய் உறைகிறார். 
 பொது மக்கள் பாவம் 
 ஒரு கட்சி வேண்டாமென்று 
 மறுகட்சிக்கு வாக்களித்தனர்; 
 நெருப்புக்குத் தப்பிய விட்டில் 
 கொதிகலனில் விழுந்த 
 கொடுமையாய்? 
 கார் மேகம் சூழ்ந்து வந்த பூமியை 
 போர் மேகம் சூழ வைத்த 
 புண்ணியம் அரசியல் 
 நீர் ஓடிப் பாய்ந்த 
 நதிகள் பல 
 வேர் ஓடி கருவேல் 
 மரங்களால் நிறைந்தது இன்று 
 பேறு பெற்று வாழ்பவர் கூட 
 ஆறுகளைச் சுரண்டும் அவலம்! 
 புனல் பொங்கப் 
 பாய்ந்த நதிகள் பல 
 கனல் பொங்கக் 
 காய்ந்த அவலம் 
 அரசியலால் ஆனது - அதுவே 
 அரசியலும் ஆனது. 
 அரசியல்வாதி பற்றி 
 அறிந்து கொள்! 
 வாக்குறுதி விதைத்து 
 வாக்குகள் அறுவடை செய்வர் 
 தேர்தல் அரிவாளால்! 
 வார்த்தை மூலதனத்துக்கு 
 வானளாவிய அதிகாரத்தை 
 இலாபமாகப் பெற்றவர்கள்! 
 பதிவுகளைக் காற்றிலே 
 பறக்க விட்டுவிட்டு 
 பதவிகளை மட்டுமே 
 பற்றிக் கொண்டவர்கள்! 
 கொள்கையோடு இல்லாத 
 விசுவாசமும் பற்றுதலும் 
 அரசியல்வாதிக்கு 
 வேட்டியின் கரைகளோடு தான்! 
 புறம்போக்கு நிலத்தின் 
 புதிய மன்னர்கள் இவர்கள் 
 எவரது நிலத்துக்கோ - இவர்கள் 
 ஏகபோக உரிமையாளர்கள். 
 குற்றங்களை மட்டுமே 
 சுற்றங்களாய்க் கொண்ட 
 அரசியல்வாதிகள்; 
 நிகழ்கால வெளிச்சத்தில் 
 நிறையத் திரிகிறார்கள் - இழிவென்பது 
 இவர்களுக்கு எதுவுமில்லை; 
 புகழ் என்பது இவர்களுக்குப் 
 பொருள் சேர்ப்பது மட்டுமே. 
 குள்ளநரித் தனத்தை 
 கொள்கை எனக் 
 கொண்டாடும் கூட்டம் அது 
 அதை அறிந்து வை 
 நரித்தந்திரம் புரிந்துவை - அதை 
 நறுக்கும் விதமும் தெரிந்துவை. 
 ஒன்றைத் தெரிந்துகொள் 
 நித்தம் ஒரு புத்தாடை 
 நீண்ட வரிசையில் 
 நிற்போரின் பூத்தூவல் 
 இத்தனைக்கும் மத்தியிலும் 
 ஆண்டு முடித்தவர் கூட 
 மாண்ட பின்பு இங்கு 
 மறக்கப்பட்டுள்ளார் 
 மேலாடை இன்றியும் 
 மாற்று உடை இன்றியும் 
 மானிடம் தழைக்க 
 உழைத்தவர் எல்லாம் 
 உலக வரலாறாய் உறைகிறார். 
 பொது மக்கள் பாவம் 
 ஒரு கட்சி வேண்டாமென்று 
 மறுகட்சிக்கு வாக்களித்தனர்; 
 நெருப்புக்குத் தப்பிய விட்டில் 
 கொதிகலனில் விழுந்த 
 கொடுமையாய்? 
 கார் மேகம் சூழ்ந்து வந்த பூமியை 
 போர் மேகம் சூழ வைத்த 
 புண்ணியம் அரசியல் 
 நீர் ஓடிப் பாய்ந்த 
 நதிகள் பல 
 வேர் ஓடி கருவேல் 
 மரங்களால் நிறைந்தது இன்று 
 பேறு பெற்று வாழ்பவர் கூட 
 ஆறுகளைச் சுரண்டும் அவலம்! 
 புனல் பொங்கப் 
 பாய்ந்த நதிகள் பல 
 கனல் பொங்கக் 
 காய்ந்த அவலம் 
 அரசியலால் ஆனது - அதுவே 
 அரசியலும் ஆனது.